Dušan Donko, Benarda Pavič
OSEM ZAKLADOV- vaje iz šole nesmrtnosti
Vaje usmerjanja energije Osmih Nesmrtnikov iz regije Huei Nang so nastale med dinastijo Han (206 pr.n.št -220 n.št). Njihov učinek je globok in daljnosežen. Predstavljajo učinkovit način povečevanja življenjske energije in podaljševanja naših let. 

LEGENDA 

Osem zakladov chi gong je osem skupin energetskih vaj, ki so jih razvili Tao mojstri nekaj tisoč let nazaj, da bi si zagotovili brezpogojno zdravje na poti duhovnega razsvetljevanja. 

Legenda pravi, da je princ Liu An ali Huai Nan Zi (okrog 170 pr.n.št.-86 pr. n.št.) po vsej deželi iskal ljudi, ki bi ga bili pripravljeni učiti o umetnosti ohranjanja življenja - nesmrtnosti. Ker je bil princ iskren, vrlinske narave in se ni nikoli utrudil od učenja, ga je nekega dne obiskalo osem starcev. Ko so prišli do palače, jih je tam pričakal stražar. Povedali so mu, da so princu prišli predati znanje o nesmrtnosti. Stražar jih je odpravil, saj: »Princ pričakuje ljudi, ki ne bodo nikoli stari, so zelo močni in se ne bojijo smrti, vi pa izgledate stari in govorite kot neizobraženi. Kako le bi se lahko princ za vas zanimal.« Osem starcev se je nasmehnilo in obrnilo. Čez nekaj trenutkov je pred stražarjem stalo osem lepo oblečenih ljudi starih med 15 in 18 let. Stražar je odtekel do princa, ki je učitelje navdušeno sprejel. Vsak izmed osmih nesmrtnikov mu je pokazal vaje, ki vodijo do duhovnega dosežka. Princ Liu An je te vaje zapisal v knjigo "10.000 velikih zakladov"  in se kasneje tudi sam dovršil. Vaje osmih zakladov so odtlej prenašane skozi tradicijo nesmrtnosti. V kitajščini so imenovane »Shen jia ba duan jin« kar pomeni osem skupin vaj iz šole nesmrtnosti, nekateri pa jih tudi imenujejo »Ba gong dao yin«, kar pomeni vaje osmih spoštljivih za usmerjanje življenjske energije.

ODPRITE OSEM ZAKLADOV

 "Veliki ptič razširja svoja krila", "Pripeljemo morje na vrh gore", "Ogenj sreča vodo", »Delfinove plavuti potrepljajo vodo, "Napnemo lok" "Samorog se obrne, da pogleda Luno" so imena nekaterih vaj, da bi se lažje povezali z naravnimi in kreativnimi vzorci gibanja energije. Osem zakladov razkriva marsikatero podrobnost tai chija in borilnih veščin in se lahko uporablja kot temelj za te veščine. Osem serij nežnih gibov združuje uglaševalne in krepilne vaje ter specifične dihalne tehnike, katerih namen je povečevanje življenjske energije in odpiranje vrat v razumevanje duhovnega kraljestva. Ta starodavni sistem nas vabi k doživljanju in razumevanju, da je vsako življenje majhen model narave. Gibanje telesa na takšen način usmerja našo notranjo energijo, da teče v soglasju z enakimi naravnimi zakoni, ki ohranjajo planete na njihovi krožnici in harmonično propelirajo galaksije na njihovem potovanju skozi univerzum. Skozi serije usklajenih gibov nas vodi načelo jina in janga, da se chi aktivira, kroži in sistematično vodi kozi vse kanale. Chi gong združuje dihalne tehnike, enostavne gibe, vadbo položajev in mentalno osredotočanje, s čimer se usmerja tok življenjske energije. Na ta način sprošča napetosti, spodbuja vitalnost in ravnovesje v telesu, umu in duhu, kar promovira samozdravljenje znotraj telesa in krepi imunski sistem. Ta oblika vaj predstavlja način prevzemanja odgovornosti za lastno zdravje in življenje, tako znotraj kot zunaj.
KORISTI OSMIH ZAKLADOV

V procesu razvoja in prefinjenja skozi mnogo generacij je Osem zakladov postalo popolna praksa, ki koristi celotnemu telesu od glave do pet. Noben telesni del ni izvzet. Gibi pomagajo odpreti blokade v energetskih kanalih in spodbujajo gladek pretok življenjske energije skozi celo telo. Občutki med in po vadbi so podobni popolni masaži in telovadbi. So tudi odličen temelj za vadbo T'ai chija, saj odprejo in izboljšajo življenjsko energijo -chi, preden jo pri T'ai Chiju uporabite za kroženje chija. 

Terapevtska vrednost nežnih vaj za usmerjanje energije je na Kitajskem znana že tisoče let, na Zahodu pa je priznana v zadnjem času kot sredstvo za povrnitev psihofizičnega zdravja. Vadba Osmih zakladov izboljša notranje energije tako učinkovito, da je v mnogih primerih prišlo do ozdravitve pri zelo različnih težavah. 

Z redno vadbo bo učenec najprej občutil koristi na področjih, ki se jih najbolj zaveda oziroma je tam najbolj občutljiv. Ponavadi so najprej vidne spremembe v mirnejšem umu in sproščenem telesu. Ko se vadba poglobi, se okrepi imunski sistem in odpornost proti boleznim. Neprekinjena vadba postopoma popravlja vsa neravnotežja znotraj telesa.

Osem zakladov ni samo temelj pri vadbi T'ai Chi gibov ali borilnih umetnosti, temveč ga lahko zelo dobro uporabimo za zdravilne namene. Telesu pomaga povrniti lastne zdravilne moči, da se popravijo stanja, kot so neurastenija (oblika (psiho) nevroze), nizek ali visok krvni pritisk, nespečnost, astma, emfizem (izguba elastičnosti pljuč), bolezni srca in ožilja, slaba prekrvavitev, slaba prebava, slab apetit, degenerativne motorične funkcije, nekoordiniranost, artritis, delna mravljinčenja ali paraliza udov in še mnoga druga. Psihološko in duhovno povečajo pozornost in pomagajo usmeriti energijo za namene kultiviranja.

Na fizičnem nivoju se koristi izvajanja Osmih Zakladov kažejo v odličnem zdravju in povečanju dolgoživosti. Dandanes preveč ljudi občuti, da si sploh ne želijo dolgega življenja, ker se bojijo težav, ki pridejo s starostjo. Osem Zakladov nam pomaga, da lahko dočakamo in ohranimo zdravje tudi v tem obdobju. Moderni znanstveniki so ugotovili, da kronobiološki potencial zdravega človeka traja 120 let. Z uporabo Osmih zakladov so mnogi dosegli vsaj to življenjsko dobo zdravi. Ta rezultat bo možen za vse tiste, ki se bodo posvetili vestni vseživljenjski vadbi. Zagotovo lahko vsakdo postane bolj zdrav in srečnejši. S vadbo lahko poglobimo tudi duhovni del, saj se skozi naravne vzorce gibanja energije lažje povežemo in postanemo eno z univerzumom ter odsevamo njegove globine.  

Resnica o nesmrtnosti je odvisna

od našega povezovanja

novega življenja v nedeljivo celoto.

URAVNOTEŽEN RAZVOJ

Odgovorni mojstri se osredotočijo na uravnotežen razvoj. Samo spremeniti svojo fizično usodo, da bi živeli dlje, ni dovolj. Doseči je potrebno tudi psihološko in duhovno zrelost. Če boste živi pri 120-ih in imeli um 12 letnega otroka z nekaterimi negativnimi čustvenimi vzorci, kaj dobrega to prinese vam in ljudem okrog vas? Pristop »nedeljive poti življenja« je kultivirati in prečistiti se naravno, ne umetno. S prečiščevanjem telesa, uma in duha skozi različne metode so bili dovršeni posamezniki sposobni spremeniti svojo genetsko usodo. 

Intelektualizacija ali samo razmišljanje o tem materialu vam torej ne bo pomagalo občutiti naravnega pretoka chija. Samo tisti, ki marljivo izvajajo Osem zakladov in druge notranje umetnosti, občutijo chi, ko ta potuje nemoteno in spodbuja kanale. Za bolj napredne učence je priporočljivo, da si pridobijo znanje o 12-ih rednih in 8-ih posebnih kanalih življenjske energije. Tako bodo lahko prepoznali občutek, ki se pojavlja v različnih delih telesa ali kanalih. Sčasoma boste sposobni usmerjati chi z umom, tako da si boste najprej vizualizirali njegovo pot vzdolž kanala. Usmerjanje chi z umom je pomemben vidik chi gonga.

  VAJA: NAPENJANJE LOKA

1. Stojte široko narazen (kot pri »jahalnem položaju«). 

2. Z zamahom približajte desno roko k levemu ramenu. Sedaj še z zamahom približajte levo roko k desnemu ramenu. Roki sta prekrižani na prsnem košu, desna preko leve.


3. Usedite v »jahalni položaj« in napnite namišljeno tetivo loka. Leva roka je iztegnjena, desna pokrčena.  Med napenjanjem oči sledijo levemu kazalcu. Osredotočite oči na levi kazalec, ki je iztegnjen in usmerjen navzgor; potem pogled prečka kazalec in se ponovno osredotoči na oddaljeni tarči. To je dobra vaja tudi za oči. Poskrbite, da ramena ostanejo sproščena; prsni koš se mora občutiti odprt. Občutite povlek preko prsnega koša. Desni komolec naj bo razširjen na desno, ne nazaj. Občutite povlek na levi kazalec, ki kaže navzgor – to vzpodbudi energetski kanal debelega črevesa. Hrbtenica je poravnana, ne nagiba se v nobeno smer. 

4. Poravnajte noge, spustite roke in gledajte predse. Obrnite in izvedite gib še na drugo stran. (Ko bolje osvojite gib, lahko brez prekinjanja ponavljate levo in desno, tako da med ponovitvami ne spuščate rok ob telo.) Ponovite celoten gib več krat. 

DIHANJE: Vdih pri zamahu z rokami na vsako stran, da pripeljete roke v položaj. Izdih pri napenjanju loka in spuščanju rok.

Občutenje energije ni placebo efekt. čeprav je še ni moč videti, je energija jasna resničnost v telesu. Izvajajte gibe pravilno in se pridno učite, na kateri telesni del in kateri kanal vplivate. Osem zakladov je neprecenljivo orodje, s katerim lahko poskrbite zase.  

Kot pravi dovršen mojster Hua Ching Ni:

RESNIČNO, POVEM VAM, DA GA NI VEČJEGA ZADOVOLJSTVA

KOT OBČUTENJE PRETOKA SVOJE SUBTILNE ENERGIJE!!!
Dušan Donko in Bernarda Pavič, dipl.del.ter, www.drustvo-taoin.si, naravnapot@hotmail.com

Tao In - društvo za krepitev telesa, uma in duha

Program vodi Dušan Donko, učitelj naravne poti  

1. Redna vadba v Mariboru, Ljubljani in Celju: 

( OSEM ZAKLADOV CHI GONG - osem skupin energetskih vaj iz šole nesmrtnosti

( DAO YIN -  tao joga, skrivnost ljudi, ki so živeli dolgo, zdravi in mladostnega videza

( ŽERJAVOV STIL CHI GONG - chi gong za samozdravljenje in duhovno napredovanje

( TAI CHI CHI GONG - meditacija v gibanju za harmonijo telesa, uma in  duha

2. Delavnice: od 9 do 10h – brezplačno predavanje, od 10 do 15.30 delavnica  

( ODPRAVIMO CELULIT IN ODVEČNE MAŠČOBE

Ljubljana; sobota, 19. marec, OŠ Mirana Jarca, Ipavčeva 1, Ljubljana (Bežigrad) 

Maribor: sobota, 16. april in 28. maj, Zagrebška 20, (bivša uprava Metalne), Maribor

( MISTIČNA ŽENSKA IN VITALNI MOŠKI

Ljubljana; sobota, 23. april, OŠ Mirana Jarca, Ipavčeva 1, Ljubljana (Bežigrad) 

Maribor: sobota, 14.maj, Zagrebška 20, (bivša uprava Metalne), Maribor

3. Vikend tečaj 

( TAO PREHRANE - kako nadzirati zdravje s prehrano 5.,6. marec, Maribor

4. Tabori:

( Prvomajski tabor: »VRNITEV K NARAVI« 29.april - 1.maj 05, Libeliče

( Tabor v gorah: »IZOBRAŽEVANJE O DUHOVNI REALNOSTI« 17.,18.,19. junij 05

( Tabor na morju: TAI CHI 14.-24. julij 05
( Tabor na morju: MISTIČNA ŽENSKA IN VITALNI MOŠKI 28.julij.-7. avgust 05
Info in prijave GSM: (031) 68 4454, e-mail: naravnapot@hotmail.com, www.drustvo-taoin.si
ENERGETSKI KOLEDAR 2005!!! Brezplačno si ga lahko snamete iz spletne strani www. drustvo-taoin.si
